Kollár, Boris, predseda NR SR (2022-05-10):
(Zaznievanie gongu.) Pani poslankyne, páni poslanci, prosím, zaujmite všetci miesta v sále. Poprosil by som členov vlády, aby rovnako sa usadili na svojich miestach. (Krátka pauza.) Kolegovia poslanci, potom máte na displeji vpravo také malé okienko, tam si navoľte dvojku, aby ste mali preklad, prosím. (Krátka pauza.) Vážené pani poslankyne, vážení páni poslanci, dovoľte, aby som na 65. schôdzi Národnej rady Slovenskej republiky privítal prostredníctvom telemosta prezidenta Ukrajiny pána Volodymyra Zelenského. Vítam vás, pán prezident. (Dlhotrvajúci potlesk.) Vážený pán prezident Zelenskyj, som nesmierne rád, že sa o malú chvíľu prihovoríte poslankyniam a poslancom Národnej rady Slovenskej republiky. Som si vedomý toho, aké ťažké a náročné obdobie momentálne zažívate, a o to viac si vaše dnešné vystúpenie vážim. Od prvej chvíle, ako sme sa dozvedeli o bezprecedentnom a neodpustiteľnom útoku na vašu krajinu, sme tento čin ruskej agresie rázne odsúdili. Zároveň všemocne prejavujeme veľkú dávku solidarity a podpory smerom k nášmu susedovi, to je teda k vám, k Ukrajine. Naša krajina pomáha nielen politickými vyhláseniami, ale aj konkrétnymi krokmi – materiálnou, humanitárnou a vojenskou pomocou. Veľmi významný je ľudský aspekt a starostlivosť o konkrétnych ľudí. Cez územie Slovenska už prešli stovky tisíc Ukrajincov, ktorí v týchto ťažkých časoch nachádzajú útočisko aj v našej krajine. Za Kanceláriu Národnej rady Slovenskej republiky sme sa rozhodli pomôcť, a to vyčlenením kapacít v účelovom zariadení Častá-Papiernička, kde sme priamo z hraníc pomáhali predovšetkým rodinám s deťmi dostať sa do bezpečia a poskytli im ako-také zázemie. Taktiež sme v spolupráci s veľvyslanectvom Ukrajiny Slovenskej republiky v priestoroch parlamentu inštalovali fotografickú výstavu venovanú zločinom ruského režimu na Ukrajine s názvom Zločin, ktorý sa nedá odpustiť a zamlčať. Vážený pán prezident, v mene mojom a v mene poslankýň a poslancov vám chcem oceniť vašu prácu a úsilie, ktoré prejavujete už sedemdesiaty piaty deň. Hoci je vaša situácia nezávideniahodná a extrémne náročná, mala by nám všetkým pripomínať hodnotu mieru, ktorá je nevyčísliteľná a po ktorej túži 40 miliónov Ukrajincov. Preto pevne verím, že sa vám aj celej vašej krajine podarí tento mier čo najskôr dosiahnuť. Vážený pán prezident, odovzdávam vám slovo. Zelenskyj, Volodymyr, prezident Ukrajiny (prepis simultánneho prekladu) Ďakujem. Vážený pán predseda Národnej rady, vážený pán premiér, vážení poslanci, vážení novinári, vidím vás hore na balkóne, vážený slovenský národ, je to obrovská česť pre mňa, aby som sa obrátil k vám a chcem sa vám poďakovať za všetku pomoc, ktorú Slovensko poskytuje Ukrajine. Veľmi si ceníme vašu obrannú podporu a rozhodnosť, ktorá hovorí o tom, že sloboda bez sily, to je iba márne. Bolo by dobré, aby aj iné krajiny Európy a sveta sa naučili to od vás. Ceníme si vašu solidaritu s Ukrajinou na úrovni Európskej únie, tak to bolo aj do 24. februára, kedy Rusko začalo plno... (nezroz. vyslov.) vojnu, tak je to aj teraz. S vašou prezidentkou sme uzatvorili, podpísali deklaráciu o uznaní európskej perspektívy Ukrajiny. Tento krok je nateraz ešte silnejší a krok Ruska hovorí o tom, že chcú zotrieť v prach ukrajinskú samostatnosť a Ukrajina... Rusko začalo ísť proti celej Európe, iba začalo to Ukrajinou. Každá krajina chce žiť voľne a slobodne a samostatne si vyberať svoje, svoju budúcnosť a vyberať, s kým sa kamarátiť a s kým nie, v akých úniách byť a v akých nebyť, s kým obchodovať. Táto vojna je proti spoločenstva, ktoré nás spája na tomto kontinente. Vážime si život, vážime si práva človeka, vážime si hranice a slobodu. Premiér Slovenska pán Eduard Heger bol jeden z našich prvých zahraničných priateľov, ktorí uvideli predmestie Kyjeva a uvidel na vlastné oči, čo urobili tam ruskí okupanti. Minulý týždeň Buču a Boroďanku uvideli aj poslanci vášho parlamentu. Na vlastné oči uvideli, aké zlo nesie Rusko. Iba v Kyjevskom kraji sú zafixované zločiny ruských okupantov proti civilnému obyvateľstvu. Sú to krádeže a znásilnenia. Chceli zničiť všetko, čo je spojené s ukrajinskou národnou ideou, ale úplne celú kultúru. Čo hovoria rozstrieľané školy, kam prišli okupanti, rozbíjali aj školy. O čom to hovorí? Hovorí to, že sme v epicentre toho, čo stojí proti sebe – európska demokratická únia a taktiež tyrania, ktorá je z druhej strany, ktorá hovorí iba o tom, že oni sú nad a chcú pokoriť nás všetkých. To by sme mali zastaviť my všetci, všetci v Európe, pretože keď nezastavíme ruské vojská kvôli tým zločinom, ktoré robili v Buči a v Boroďanke, oni prídu všade tam, kam sa môžu dotiahnuť, taktiež aj na územie Slovenska. Preto prvý a hlavný nástroj, aby sme premohli, je zbraň, sú zbrane. A chceme povedať, že Ukrajinci budú stále pamätať, ako Slovensko poskytlo to, čo sme naozaj potrebovali. A je potenciál, aby sme to mohli pokračovať. Hovorím o lietadlách a o helikoptérach. Naša vlajka, ktorú vidia európski občania v rôznych krajinách, symbolizuje to, že našu zem, ktorá je posiata žltou pšenicou a krásnym modrým nebom, našu zem treba chrániť a taktiež potrebujeme podporu, taktiež aj vašu. Druhý nástroj sú sankcie spolu s použitím našej armády. Taktiež aj sankcie hovoria o istom, istej obrane, pretože keď sankcie budú slabnúť, tak to bude ťažšie pre nás. Teraz bude prijatý šiesty balík sankcií a je to určite ten balík, ktorý potrebujeme. Taktiež aj energetické, energetické sankcie sú potrebné. Rozumieme, že pre vás je to ťažké, a rozumieme, že otázka ruskej nafty a jej náhrady nie je momentálne možné pre Slovensko. Všetko rozumieme, rozumieme tomu. Ale chcem, aby sme, chcel by som vám povedať príklad, aby ste nás rozumeli lepšie, veľmi dobre. Rusi bojovali, aby sa plyn vyvážal do Ukrajiny a boli tieto, tieto podmienky boli lacné. Chceli, aby sme, aby sme mali ľahšiu schému platieb za ruský plyn a nie dávno najväčším odberateľom bola Ukrajina pre Rusov. Rusi veľmi veľa importovali, exportovali veľmi veľa plynu na Ukrajinu. Všetko to končilo stále plynovou vojnou a nakoniec aj konečnou zmluvou, ktorá bola, ktorá ohrozovala našu suverenitu, a taktiež veľmi dlho naši politici sa hrajkali s umiestnením čiernomorského námorníctva v Kryme, v našom Kryme. Taktiež hovorili aj o podmienkach, o tzv. prenájme, a taktiež spájali to s plynovou otázkou. V takom prípade chceli, chceli dať nám nejaké zľavy na plyn, aby ruskí, ruské námorníctvo bolo na Ukrajine. Ale bola to iba, bolo to iba prikrytie pre vydávanie pasov, ruských pasov našim ľuďom. Bolo to prikrytie pre propagandu a pomalú anexiu, ktorú trebalo iba uskutočniť vtrhnutím na naše územie, čo sa aj stalo v ´14. roku. Práve to bolo v našej histórii, v našich dejinách a chcel by som, aby všetci naši priatelia tomu unikli, aby neboli tak politicky závislí na ruskom plyne. Prvýkrát sme uvideli my porušenie podmienok, zmluvných podmienok Ruska, ako premieňajú komerčné siete na tzv. reťaz, ktorou držia štát pri sebe. Ruské námorníctvo bolo využité pri anexii Krymu a teraz tento, toto námorníctvo udiera raketami po našich krajinách a aj to námorníctvo ohrozuje európsky kontinent. Vážený slovenský národ, Ukrajina prešla tými, tou cestou a omylmi, ktorým sa môže vyhnúť Slovensko a Európa. Treba je odmietnuť naftu, pretože je to otázka slobody. Tá sloboda má takú cenu. A tretí bod je budúcnosť Európskej únie. Pokus vydierať Ukraji... vydierať Rusko, Rusko vydiera Európsku úniu, pretože mali by sme týmto vydieraniam odpovedať tak, že by sme mali viac integrovať a spoločne obraňovať naše hodnoty. Je to veľmi vážna sila, ktorá vytvára slobodu nielen nejakým snom, ale je to veľké spojenie v Európe. Je možné iba vtedy, keď Ukrajina bude môcť napredovať do Európskej únie. Otázka, čo sa týka člena, kandidáta člena Európskej únie pre Ukrajinu, je to európsky projekt. Taktiež otázka ekonomickej podpory pre Ukrajinu. Nie je možné bojovať bez ekonomiky a Rusko robí všetko pre to, aby vedelo zničiť našu ekonomiku, pretože väčšina ruských riadených striel strelila práve do ekonomických cieľov, do ekonomických budov. Taktiež chceme napredovať do Európskej únie a byť spojencami. A prosím vás, aby ste boli naším hlasom v Európskej únii, aby sme vedeli, aby ste vedeli chrániť nás pred tými, kto slobodu si cení menej ako vy. Po viac ako dvoch mesiacoch vojny Ukrajinci spolu s našimi priateľmi tu a v Európe, v celej Európe prejavili slobodu a prejavili solidárnosť, čo sa týka slobody. A preukázali to, že Rusko nebude vedieť zopakovať 1968. rok a rozšíriť tyraniu. Práve to aj hovorí prémia, ktorá mi bola udelená od vašej pani prezidentky a vašej krajiny. Ale aby sme úplne vedeli odpovedať na tie, na tú tyraniu, ktorá bola v ´68., mali by sme ešte bojovať, aj na tyraniu, ktorá teraz prebieha na Ukrajine, by sme mali odpovedať a vieme, že víťazstvo bude dosiahnuté. Zvíťazíme. Vieme, že v júni bude konferencia ohľadom mobilizácie pomoci pre Ukrajinu. Som veľmi vďačný všetkým tým, ktorí organizujú túto konferenciu, a verím, že na tejto platforme v Bratislave budeme vedieť rozprávať o obnovení rôznych sfér v Ukrajine. Veľmi spolupracujeme, čím viac spolupracujeme a viac tlačíme na Rusko, tým viac sú presnejšie obrysy našej, nášho víťazstva. Veľmi pekne ďakujem Slovensku. Sláva Ukrajine! (Dlhotrvajúci potlesk.)